《送何主簿权河北税毕还睢宁》
明代·郑真

故家文献春秋学，盛代贤良甲乙科。麟获久闻探鲁狩，鹿鸣今许听周歌。

九重宫阙恩波近，千里河淮贡赋多。跨马归来公署静，木犀香里候鸣珂。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。